
képviselő

Gmoser Györgyné a testület elnöke köszöntötte az ülésen megjelenteket, megállapította a határozat-képességet és megnyitotta az ülést. A testület a jegyzőkönyv hitelesítőjének Györk Ernőné képviselőt jelölte ki.

Ezt követően ismertette a napirendi javaslatot, majd kérdés, hozzászólás hiányában szavazásra bocsátotta azt. A testület a napirendet egyhangú szavazással a következők szerint fogadta el:

N A P I R E N D:

1.
BESZÁMOLÓ A NEMZETISÉGI ÖNKORMÁNYZAT 2012. ÉVI KÖLTSÉGVETÉSÉNEK TELJESÍTÉSÉRŐL
2.
A NEMZETISÉGI ÖNKORMÁNYZAT 2013. ÉVI KÖLTSÉGVETÉSÉNEK MÓDOSÍTÁSA

3.
Aktuális kérdések
1. napirend

BESZÁMOLÓ A NEMZETISÉGI ÖNKORMÁNYZAT 2012. ÉVI KÖLTSÉGVETÉSÉNEK TELJESÍTÉSÉRŐL
(Írásos előterjesztés a jegyzőkönyvhöz mellékelve.)

Gmoser Györgyné elnök az írásos előterjesztés szóbeli kiegészítéseként elmondta, hogy 2012. évben a nemzetiségi önkormányzat kiadásait a nemzetiségi programok finanszírozására és a személyi jellegű kiadásokra fordították. 
Molnár Éva költségvetési referens elmondta, hogy a nemzetiségi önkormányzat 2012. évi költségvetésének teljesítése a jogszabályi feltételeknek változása miatt ezúttal részletesebb kidolgozást igényelt, ezért tartalmaz a határozat-tervezet több mellékletet.

Kérdés, módosító javaslat nem hangzott el, ezért Gmoser Györgyné elnök szavazásra bocsátotta az előterjesztésben foglaltakat, amelyről a nemzetiségi önkormányzat testülete egyhangú szavazással a következő határozatot hozta:

16/2013. sz. Szlovák Nemzetiségi Önk. határozat
HATÁROZAT

1.
Kiskőrös Város Szlovák Nemzetiségi Önkormányzata 2012. december 31-i állapot szerinti


a) a bevételek és kiadások teljesítését az 1. mellékletben


b) egyszerűsített mérlegét a 2. mellékletben


c) egyszerűsített éves pénzforgalmi jelentését a 3. mellékletben


d) egyszerűsített pénzmaradvány-kimutatását a 4. mellékletben


e) egyszerűsített vállalkozási maradvány-kimutatás az 5. mellékletben 

foglaltaknak megfelelően fogadja el.

(Határozat mellékletei a jegyzőkönyvhöz mellékelve.)

2. napirend

A NEMZETISÉGI ÖNKORMÁNYZAT 2013. ÉVI KÖLTSÉGVETÉSÉNEK MÓDOSÍTÁSA

(Írásos előterjesztés a jegyzőkönyvhöz mellékelve.)

Előterjesztő: a nemzetiségi önkormányzat elnöke

Gmoser Györgyné elnök az írásos előterjesztés szóbeli kiegészítéseként elmondta, hogy az önkormányzat 210.000,-Ft főösszeggel fogadta el a 2013. évi költségvetését, azonban az általános működési támogatás éves összege 2013-ban települési nemzetiségi önkormányzat esetén évi 222.000 forint. 

Tekintettel arra, hogy a nemzetiségi önkormányzat alacsonyabb főösszeggel fogadta el a 2013. évi költségvetését, indokolt annak a jogszabályban foglaltaknak megfelelő módosítása.

Továbbá a költségvetés alábbi módosítása vált szükségessé: A „Dologi kiadások” kiemelt előirányzatról 50.000 Ft kerül átcsoportosításra a „Személyi juttatások” címre, valamint az előző évi pénzmaradvány alakulását követően a „Dologi kiadások” összege csökken 62.000 Ft-tal.

A testület megtárgyalta Gmoser Györgyné elnök által megfogalmazottakat és egyhangú szavazással az alábbi határozatokat hozta:

17/2013. sz. Szlovák Nemzetiségi Önk. határozat
HATÁROZAT

Kiskőrös Város Szlovák Nemzetiségi Önkormányzata a 2013. évi költségvetésének

bevételi előirányzatát 516.000 forintban,

kiadási előirányzatát 516.000 forintban

állapítja meg, a határozat mellékletében foglalt részletezés szerint.

(Határozat mellékletei a jegyzőkönyvhöz mellékelve.)

(Molnár Éva költségvetési referens 8 óra 20 perckor távozott az ülésről.)

3. napirend

AKTUÁLIS KÉRDÉSEK
Gmoser Györgyné testület elnöke elmondta, hogy a Városalapítók Napja és Országos Rétesfesztivál megnyitó ünnepségén a Szlovák Nemzetiségi Önkormányzat koszorút kíván elhelyezni a Wattay-emlékműnél, amelyre 3000 Ft összeg biztosítását kéri a testülettől
Határozati javaslatként az alábbiakat fogalmazta meg:

„Kiskőrös Város Szlovák Nemzetiségi Önkormányzata a 2013 májusában megrendezendő Városalapítók Napja és Országos Rétesfesztivál megnyitó ünnepségén történő Wattay-emlékmű koszorúzására, a koszorú megvásárlására 3.000 Ft összeget biztosít a 2013. évi költségvetéséről szóló 17/2013. sz. Szlovák Nemz. Önk. határozat mellékletében meghatározott dologi kiadások előirányzat terhére.
A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy az összeg kifizetéséről számla ellenében gondoskodjon.”

A testület megtárgyalta Gmoser Györgyné elnök által megfogalmazottakat és egyhangú szavazással az alábbi határozatokat hozta:

18/2013. sz. Szlovák Nemzetiségi Önk. határozat
HATÁROZAT

Kiskőrös Város Szlovák Nemzetiségi Önkormányzata a 2013 májusában megrendezendő Városalapítók Napja és Országos Rétesfesztivál megnyitó ünnepségén történő Wattay-emlékmű koszorúzására, a koszorú megvásárlására 3.000 Ft összeget biztosít a 2013. évi költségvetéséről szóló 17/2013. sz. Szlovák Nemz. Önk. határozat mellékletében meghatározott dologi kiadások előirányzat terhére.
A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy az összeg kifizetéséről számla ellenében gondoskodjon.

Gmoser Györgyné elnök elmondta, hogy a Kiskőrösön minden évben hagyományosan megrendezendő Városalapítók Napja és Országos Rétesfesztiválon történő rétessütésre, az alapanyagok, textíliák papír-műanyagáruk beszerzésére, a kötények elkészíttetésére a nemzetiségi önkormányzat 2013. évi költségvetésének terhére 200.000 Ft előleget kíván felvenni.
Az alábbi javaslattal fordult a testület felé:

„Kiskőrös Város Szlovák Nemzetiségi Önkormányzata 200.000 Ft-ot biztosít a „Városalapítók Napja és Országos Rétesfesztivál” című rendezvényen a rétes fesztivál megrendezésére az azzal kapcsolatos kiadások textíliák, élelmiszer alapanyagok, műanyag evőeszközök, oklevelek költségeire a Szlovák Nemzetiségi Önkormányzat 2013. évi költségvetéséről szóló módosított 17/2013. sz. Szlovák Nemzetiségi Önk. határozat mellékletében meghatározott dologi kiadások előirányzat terhére, akként, hogy a 200.000,-Ft összeg előlegként készpénzben kerüljön kifizetésre.

A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy a 200.000,-Ft előleg készpénzben történő felvételét biztosítsa, illetőleg az összeg kifizetéséről számla ellenében gondoskodjon.”

A testület megtárgyalta Gmoser Györgyné elnök által megfogalmazottakat és egyhangú szavazással az alábbi határozatot hozta:

19/2013. sz. Szlovák Nemzetiségi Önk. határozat
HATÁROZAT

Kiskőrös Város Szlovák Nemzetiségi Önkormányzata 200.000 Ft-ot biztosít a „Városalapítók Napja és Országos Rétesfesztivál” című rendezvényen a rétes fesztivál megrendezésére az azzal kapcsolatos kiadások textíliák, élelmiszer alapanyagok, műanyag evőeszközök, oklevelek költségeire a Szlovák Nemzetiségi Önkormányzat 2013. évi költségvetéséről szóló módosított 17/2013. sz. Szlovák Nemzetiségi Önk. határozat mellékletében meghatározott dologi kiadások előirányzat terhére, akként, hogy a 200.000,-Ft összeg előlegként készpénzben kerüljön kifizetésre.

A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy a 200.000,-Ft előleg készpénzben történő felvételét biztosítsa, illetőleg az összeg kifizetéséről számla ellenében gondoskodjon.
A közelmúltban rendezett események kapcsán Gmoser  Györgyné elnök elmondta, hogy április 13-án, Pilisszentkereszten megtartották a Magyarországi Szlovákok 13. országos Konferenciáját, amin ő maga is megjelent, személyes képviselőjeként a kiskőrösi szlovákságnak.
Fontosnak tartotta ismertetni, hogy a Városalapítók Napja és Országos Rétesfesztivál rendezvény keretében a nemzetiségi önkormányzat nagy szerepet vállal a szervezési munkálatokban. Többek között segíteni fogják a Wattay-kiállítás megvalósítását, ami azért is szívügye a nemzetiségieknek, mert évekkel ezelőtt a Wattay család telepítette Kiskőrös városába a szlovákságot. 

Emellett az eseményt a polgármester beszéde, valamint a szlovák népdalkör nyitja meg. 
Gmoser Györgyné elnök emlékeztetőül felhívta a figyelmet a közeljövőben lezajló programokra, melynek keretében elmondta, hogy a nemzetiségi önkormányzat képviseletében 2013. április 29-én személyesen jelenik meg Budapesten az Országos Szlovák Önkormányzat gyűlésén.
2013. május 5-én szintén egy Rétesfesztivállal kapcsolatos esemény valósul meg, mely során a szervezéssel összefüggő szakmai megbeszélésen a Szlovák Nemzetiségi Önkormányzat is részt vesz.
További programként említette meg a Kiskőrösi Szűcsi Óvoda műsorát, melynek során az intézmény óvónője, egyben a Szlovák Nemzetiségi Önkormányzat képviselője, Györk Ernőné a szlovák hagyományoknak megfelelő műsort ad elő a gyerekekkel.
További kérdés, hozzászólás nem hangzott el, így Gmoser Györgyné elnök az ülést 08,30 órakor bezárta.

